महिला कर्मचारियों को 8 को दोपहर बाद मिलेगा अवकाश
महिला दिवस पर 8 मार्च को महिलाओं को कार्यालय से दोपहर बाद अवकाश मिलेगा। कलेक्टर स्वाति मीणा ने सभी जिला प्रमुखों को अपने कार्यालय या विभाग में कार्यरत महिला कर्मचारी-अधिकारियों को दोपहर बाद मुक्त करने के निर्देश दिए हैं। ताकि वे महिला दिवस पर होने वाले कार्यक्रम में शामिल हो सकें। इस कार्यक्रम में प्रधानमंत्री का संबोधन भी सुनाया जाएगा।
कलेक्टर ने सभी विभागों के जिला प्रमुख, शैक्षणिक संस्थाओं प्रमुखों को निर्देश दिए कि अपने कार्यालय, शैक्षणिक संस्था में कार्यरत, अध्ययनरत महिला अधिकारियों, कर्मचारियों और छात्राओं को अंतरराष्ट्रीय महिला दिवस पर 8 मार्च को दोपहर बाद मुक्त कर दें। ताकि वे जिला प्रशासन के कार्यक्रम पंख उत्सव में शामिल होकर प्रधानमंत्री को सुन सकें। विशेष परिस्थितियों में जो महिला अधिकारी, कर्मचारी महत्वपूर्ण काम में व्यस्त हों तो उन्हें कार्यमुक्त करने की जरूरत नहीं है। प्रधानमंत्री द्वारा महिलाओं को संबोधित किया जाएगा। इसका प्रसारण दूरदर्शन पर दोपहर 3 बजे से 5 बजे तक होगा।
hin_Deva hin_Deva hin_Deva